Document ID: /roh_data/filtered/fineweb-2-filterrobots_roh.jsonl.gz/62310

Durant questas 24 uras datti differentas sfidas da surmuntar. Cumenzà haja l’acziun cun far cumbinellas e cun staffettas da currer di il scolast Gieri Tschuor. Silsuenter èsi ir a pe sin las alps sur Siat nua ch’i è vegnì lavurà durant 4-5 uras cun schubregiar il guaud.
Là han ils scolars survegnì l’agid da Sigi Andreoli, il selvicultur da Glion. La saira vegn ì a raiver e suenter tschaina vegn marschà tras la notg cumbinà cun gieus. Durant la notg vegn dentant er servì ina schuppa chauda. A fin va la «challenge» il venderdi la damaun a las 7:00 uras cun ir a far bogn ed in ensolver a Glion.
Tenor il scolast Gieri Tschuor è l’idea da quest'acziun ch’ins emprendia d’enconuscher endretg ils scolars, da manar els als cunfins e ch’els emprendian uschia era d’enconuscher sa sezs. E lura giaja era per manar ensemen las differentas classas.
RR actualitad 17:00